Αριθ. Πρωτ. 42 (Γ) / 273 (Λ)

Αγ. Παρασκευή, 14 Μαρτίου 2022

Αξιότιμοι Κύριοι,

Για την αθλητική αποστολή των μαθητών Γυμνασίου και Λυκείου του Pierce – Αμερικανικού Κολλεγίου Ελλάδος στην Αρχαία Μεσσήνη, η οποία θα πραγματοποιηθεί από **Τετάρτη 6 Απριλίου 2022** (αναχώρηση στις 15:00) έως και **Παρασκευή 8 Απριλίου 2022** (επιστροφή στις 15:00), παρακαλούμε να μας αποστείλετε κλειστή προσφορά έως την **Πέμπτη 17 Μαρτίου 2022 και ώρα 13:00** στη γραμματεία Λυκείου (κ. Στέλλα Τρυφωνοπούλου – Γραβιάς 6, Αγία Παρασκευή, τηλ. 210 6009800 εσωτ. 1164). Μετά την παρέλευση της προθεσμίας υποβολής καμία προσφορά δεν θα γίνει δεκτή. Η κατάθεση των προσφορών θα γίνει **αυτοπροσώπως και ενυπόγραφα** (όχι mail ή fax), παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «**ΗΜΕΡΙΔΑ ΑΘΛΟΠΑΙΔΕΙΑΣ ΚΛΑΣΣΙΚΟΥ ΑΘΛΗΤΙΣΜΟΥ ΣΤΗΝ ΑΡΧΑΙΑ ΜΕΣΣΗΝΗ - υπόψη κ. Δήμου**» και θα περιλαμβάνει την προσφορά σας για τον παρακάτω προορισμό με τις λεπτομέρειες όπως αυτές περιγράφονται ακολούθως.

**ΠΡΟΟΡΙΣΜΟΣ:**

Συνολικός αριθμός: **81**  (με απόκλιση ±10%)

Μαθητές: 75 (Γυμνασίου και Λυκείου)

Συνοδοί καθηγητές: 6 (Γυμνασίου και Λυκείου)

1. Δύο (2) σύγχρονα τουριστικά λεωφορεία για τις μετακινήσεις Αθήνα-Καλαμάτα-Αθήνα και για τις μετακινήσεις Καλαμάτας-Αρχαία Μεσσήνη-Καλαμάτα. Τα λεωφορεία θα πρέπει να πληρούν όλες τις νόμιμες προϋποθέσεις κυκλοφορίας (άδεια κυκλοφορίας, ασφαλιστήριο συμβόλαιο, επάρκεια οδηγού, έλεγχος ΚΤΕΟ κ.λπ.).Τα λεωφορεία να είναι στη διάθεσή μας σε όλη τη διάρκεια της εκδρομής. Πριν από την αποχώρηση θα πραγματοποιηθεί έλεγχος από την Τροχαία.
2. Δυο (2) διανυκτερεύσεις σε σύγχρονο ξενοδοχείο 4 αστέρων (για όλους τους συμμετέχοντες) στην περιοχή της Καλαμάτας, με πρωινό σε μπουφέ. Στο ξενοδοχείο η τακτοποίηση στα δωμάτια θα γίνει σε μονόκλινα για τους καθηγητές και σε δίκλινα ή τρίκλινα για τους μαθητές, σε 2-3 συνεχόμενους ορόφους.
3. Ασφάλειες αστικής, επαγγελματικής και ταξιδιωτικής ευθύνης, σύμφωνα με τη σύμβαση του Υπουργείου Παιδείας, Έρευνας και Θρησκευμάτων με τον ΗΑΤΑ και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνεται και ασφάλεια ατυχήματος ή ασθένειας. Οι ασφάλειες θα πρέπει να καλύπτουν ολόκληρη τη διάρκεια της εκδρομής (από την αναχώρηση από το σχολείο έως την επιστροφή σε αυτό).
4. Τοπικοί φόροι, διόδια αυτοκινητοδρόμων, ΦΠΑ.

Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού αλλά και η επιβάρυνση ανά μαθητή. Με κάθε προσφορά κατατίθεται από το ταξιδιωτικό γραφείο απαραιτήτως Υπεύθυνη Δήλωση ότι διαθέτει Βεβαίωση Συνδρομής των νόμιμων προϋποθέσεων λειτουργίας του τουριστικού γραφείου, σε ισχύ.

Η Επιτροπή Αξιολόγησης, πέραν της τιμής, θα συνεκτιμήσει την ποιότητα και το εύρος των προσφερόμενων υπηρεσιών, τη φερεγγυότητα και την αξιοπιστία του τουριστικού γραφείου, την παρεχόμενη ασφάλεια, την εμπειρία σε σχολικές εκδρομές στο συγκεκριμένο προορισμό και εγγυήσεις για όσα επικαλείται, προκειμένου να επιλέξει την πλέον συμφέρουσα προσφορά. Οι προσφορές που δεν πληρούν επακριβώς τους όρους της προκήρυξης ή δεν θα έχουν τα απαραίτητα δικαιολογητικά θα αποκλειστούν.

Η Επιτροπή Αξιολόγησης επιφυλάσσεται να ελέγξει την επιβεβαίωση της κράτησης των δωματίων με το προτεινόμενο ξενοδοχείο. Οι προσφορές που θα κατατεθούν θα αποσφραγιστούν την **Πέμπτη 17 Μαρτίου 2022 και ώρα 13:30** και θα ανακοινωθεί η απόφαση της αρμόδιας επιτροπής. Στη συνέχεια, θα ενημερωθούν οι συμμετέχοντες και, τέλος, όλες οι προσφορές θα αναρτηθούν στο <http://www.pierce.gr/anakoinwseis-lykeiou>

**Ενδεικτικό πρόγραμμα αθλητικής αποστολής**

**Τετάρτη 6 Απριλίου**

15:00 Αναχώρηση από το Κολλέγιο.

Δείπνο στην Καλαμάτα

21:30 Τακτοποίηση στο ξενοδοχείο στην Καλαμάτα.

**Πέμπτη 7 Απριλίου**

Πρωινό στο ξενοδοχείο

08:30 - 15:00: Αγώνες στο στάδιο της Αρχαίας Μεσσήνης. Απονομές – Βραβεύσεις.

Επιστροφή στο ξενοδοχείο

Δείπνο στην Καλαμάτα.

**Παρασκευή 8 Απριλίου**

Πρωινό στο ξενοδοχείο

Περιήγηση στην πόλη της Καλαμάτας

Αναχώρηση για την Αθήνα

15:00 Άφιξη στο Κολλέγιο

Με εκτίμηση

Οι Διευθυντές του Γυμνασίου και του Λυκείου

Ιωάννης Κλαδάς - Γεώργιος Βακερλής

ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ

ΓΥΜΝΑΣΙΟ

Αρ Πρωτ. 14/21-1-2018

Αξιότιμοι Κύριοι,

Σας γνωστοποιούμε ότι μαθητές του Γυμνασίου του Αμερικανικού Κολλεγίου Ελλάδος-PIERCE, στο πλαίσιο των προγραμμάτων:

1. Νομός Αχαΐας: Ανθρώπινη δημιουργικότητα και πολιτιστικά επιτεύγματα.

2. Νομός Αχαΐας: Ιστορία και πολιτισμός

3. Πάτρα: Ανθρωπογεωγραφική προσέγγιση και ανάλυση της πόλης

θα πραγματοποιήσουν σχολική εκδρομή στην Αχαΐα, από την Πέμπτη 1 Μαρτίου το πρωί (αναχώρηση) έως την Παρασκευή 2 Μαρτίου (επιστροφή).

Παρακαλούμε να μας αποστείλετε κλειστή προσφορά έως και την Τετάρτη, 31 Ιανουαρίου 2018 και μέχρι τις 12:00 στη γραμματεία Γυμνασίου (**κ. Χρύσα Σαββάκη – Γραβιάς 6, Αγία Παρασκευή, τηλ.6009800 εσωτ. 1175**). Μετά την παρέλευση της προθεσμίας υποβολής, καμία προσφορά δε θα γίνει δεκτή. Η κατάθεση των προσφορών θα γίνει ενυπόγραφα παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «**Εκδρομή στο Νομό Αχαίας– υπόψη κ. Βασιλείου**» και θα περιλαμβάνει την προσφορά σας για τον παρακάτω προορισμό με τις λεπτομέρειες, όπως αυτές περιγράφονται ακολούθως. Οι προσφορές που θα κατατεθούν θα αποσφραγισθούν την Πέμπτη, 1 Φεβρουαρίου 2018, στις 08:30 και θα ενημερωθούν όλοι οι συμμετέχοντες.

**Πρόγραμμα 1** Συνολικός αριθμός ατόμων: 27

Μαθητές: 25

Καθηγητές: 2

**Πρόγραμμα 2** Συνολικός αριθμός ατόμων: 25-28

Μαθητές: 23-26

Καθηγητές: 2

**Πρόγραμμα 3** Συνολικός αριθμός ατόμων: 24-28

Μαθητές: 22-26

Καθηγητές: 2

**Συνολικός αριθμός ατόμων: 76-83**

**Μαθητές: 70-77**

**Καθηγητές: 6**

Η τακτοποίηση στα δωμάτια θα γίνει σε μονόκλινα για τους καθηγητές και δίκλινα/τρίκλινα για τους μαθητές.

Επιθυμούμε τα παρακάτω:

1. Μετακίνηση με 2 σύγχρονα πούλμαν
2. Διόδια αυτοκινητοδρόμων
3. 1 διανυκτέρευση με πρωινό σε ξενοδοχείο 4\* στην Πάτρα
4. Δείπνο στην Πάτρα (Πέμπτη βράδυ)
5. Φ.Π.Α.
6. Ασφάλειες αστικής, επαγγελματικής και ταξιδιωτικής ευθύνης σύμφωνα με τη σύμβαση του Υ.ΠΑΙ.Θ. με τον HAΤTA και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνονται και έξοδα ατυχήματος ή ασθένειας.